Сёлета, 17 верасня (панядзелак) а 10 гадзіне раніцы, напярэдадні ўгодак інсталяцыі і асвячэння каменнай таблічкі “Ойча наш”, дзякуючы Каталіцкаму касцёлу і Piligrymka.by, на Аліўнай гары ва Іерусаліме збяруцца 250 паломнікаў з усёй Беларусі з падзякай Богу за дар роднай мовы. У шчырай малітве аб’яднаюцца вернікі розных канфесій, як і павінна быць, бо не было для Хрыста падзелу паміж элінамі і іўдзеямі. Адбудзецца супольнае святкаванне, якое асвеціцца радасцю душаў людскіх.